# Áfallaáætlun

# í leikskólanum Furugrund

Í leikskólanum er starfandi áfallaráð, en í því sitja leikskólastjóri/staðgengill hans og deildarstjórar. Hlutverk áfallaráðs er að vera starfsfólki skólans til aðstoðar við að mæta ýmiss konar áföllum sem börn í leikskólanum og/eða starfsfólk verða fyrir eða tengjast með öðrum hætti. Áfallaráð er bundið trúnaði.

**Áfallaáætlun leikskólans Furugrund**

Undir áætlun þessa falla einungis stærri áföll, samkvæmt nánari skilgreiningu.  Öll áföll sem teljast minniháttar, s.s. minniháttar áverkar, veikindi og jafnvel dauðsföll fjarskyldra ættingja, falla ekki undir áætlun þessa en eru meðhöndluð samkvæmt öðrum leiðum.

**Með áföllum er átt við:**

* dauðsföll
* langvarandi og alvarleg veikindi
* slys og afleiðingar þeirra
* ýmsar félagslegar aðstæður sem leiða til aukins álags á heimili barns (s.s. skilnaðir, flutningar, vímuefni, atvinnuleysi og misnotkun)

Þegar áfall verður í leikskólanum sem tengist starfsmanni eða leikskólabarni með beinum hætti er mikilvægt að öll skilaboð berist strax til leikskólastjóra eða staðgengils hans. Leikskólastjóri kallar saman áfallaráð ef þurfa þykir sem skipuleggur með hvaða hætti skuli brugðist við, stjórnar aðgerðum og metur stöðuna hverju sinni.

Komi einhver sá atburður fyrir að fjölmiðlar sækjast eftir upplýsingum er það eingöngu leikskólastjóri eða staðgengill hans sem gefur þær. Leikskólastjóri leitar samráðs við Leikskólaskrifstofu Kópavogs ef ástæða þykir til.

**Fyrstu viðbrögð við áfalli:**

**Ef um slys er að ræða í eða við skólann:**

* Kalla skal strax til lækni og/eða sjúkrabíl **hringja í 112**.
* Börnin eru á sínum deildum ásamt starfsfólki deildarinnar þar sem reynt er að róa þau og gefa þeim þær upplýsingar sem tiltækar eru.
* Leikskólastjóri hefur samband við aðstandendur þess slasaða og gerir þeim grein fyrir því sem gerst hefur. Mikilvægt er að réttar upplýsingar fari til foreldra svo ranghugmyndir og sögusagnir fari ekki af stað.

**Fyrstu viðbrögð við áfalli:**

#### ****Í skólanum:****Ef starfsmaður, foreldri eða barn deyr eða slasast alvarlega á skólatíma.

* Sá sem fyrstur kemur á slysstað á að sjá til þess að skyndihjálp sé veitt eins fljótt og mögulegt er og að hringt sé á sjúkrabíl og lögreglu.  **Hringja á í** **112**
* Einn leikskólakennari eða starfsmaður skólans bíður hjá slasaða barninu á meðan aðrir kennarar sinna hinum
* Öllum börnum er vísað inn á sínar deildir eða annan öruggan stað ef þurfa þykir
* Börnin þurfa að fá tækifæri til að vinna úr viðbrögðum sínum og tilfinningum og fjalla nánar um atburðinn
* Deildarstjóri skal meta á hvaða hátt skuli brugðist við
* Leitað er til prests eða annarra sérfræðinga og stuðningsaðila sem þurfa að koma inn í leikskólann til aðstoðar
* Meðlimir áfallaráðs svara í síma. Upplýsingar eru gefnar aðeins til þeirra sem hlut eiga að máli
* Leikskólastóri eða staðgengill hans veitir upplýsingar til fjölmiðla
* Leikskólastjóri ber ábyrgð á að færa upplýsingar til starfsfólks og foreldra
* Ef um dauðsfall er að ræða er flaggað í hálfa stöng (aðstoðarleikskólastjóri).

**Utan skólatíma:**Ef starfsmaður, foreldri eða nemandi deyr eða slasast alvarlega utan skólatíma

* Fá staðfestingu á andláti eða slysi hjá ættingjum, foreldrum, presti eða lögreglu
* Leikskólastjóri eða staðgengill hans kallar til áfallaráð. Áfallaráð gerir áætlun um það ferli sem fer í gang og skiptir með sér verkum og ákveður fyrstu viðbrögð skólans
* Mikilvægt er að öll viðbrögð og áætlanir séu settar fram af yfirvegun og nærgætni. Ákveðið er af áfallaráði hver hefur hvaða hlutverk, hver kemur skilaboðum áfram og með hvaða hætti til barnanna og foreldranna og einnig hver tekur við skilaboðum og gefur upplýsingar út á við
* Leitað er til prests eða annarra sérfræðinga og stuðningsaðila sem þurfa að koma inn í leikskólann til aðstoðar
* Deildarstjóri tekur foreldra á eintal og upplýsir hvað gerst hefur
* Allt starfsfólk kallað saman og tilkynnt hvað gerst hefur og fyrstu viðbrögð skólans kynnt
* Ef um dauðsfall er að ræða er flaggað í hálfa stöng(aðstoðarleikskólastjóri).

Þegar áfall eða sorg ber að dyrum þá er mikilvægt að viðkomandi hafi í huga að það sem skiptir máli er:

***Hlýtt hjarta, faðmlag, stór eyru og lítill munnur.***

***Við þurfum að vera minnug þess að sýna atburðinum virðingu án þess að dvelja of lengi við áfallið.***

**Áfallahjálp fyrir börn**

* Nota opin, hreinskilin og einlæg tjáskipti
* Barninu er greint frá staðreyndum um það sem gerst hefur og hvernig, einnig hvað muni trúlega gerast
* Sá fullorðni talar við barnið í samræmi við aldur og þroska þess og útskýrir ekki fræðilega fyrir barninu heldur noti einfaldar og skýrar útskýringar
* Forðast huglægar útskýringar ofnota ekki orð eins og svefn, ferð o.s.frv. í staðinn fyrir dauðann
* Forðast að nota líkindamál, tala undir rós og nota orðatiltæki. Betra að nota opin og einlæg tjáskipti.

***Leita skal leiða til að hjálpa börnunum að vinna úr tilfinningum sínum t.d. í gegnum leik og/eða sköpun.***

**Næstu dagar:**

* Deildarstjóri sér um að útbúa kveðju frá deildinni, minningargreinar, myndir og fleira sem við á
* Börn og kennarar geta tekið saman minningarbrot um hinn látna vin og afhent foreldrum.  Það geta verið t.d. ljóð, teikningar, ljósmyndir eða eitthvað annað
* Hægt er að minnast hins látna á afmælisdegi hans/hennar

Ekki er óalgengt að hegðunarerfiðleikar barna stafi af sorg sem þau hafa orðið fyrir, jafnvel þótt langur tími sé liðinn, mánuðir eða jafnvel meira en ár. Rétt er að hafa í huga að skilnaður foreldra getur haft í för með sér svipuð sorgareinkenni og ef um dauðsfall væri að ræða.  Því er mikilvægt að foreldrar geri skólanum viðvart ef um skilnað er að ræða.

***Athugið að hið hefðbundna skólastarf sefar ótta og kvíða.***

**Jarðarförin:**

* Áfallaráð hvetur starfsfólk leikskólans til að fara í jarðarförina
* Deildarstjóri sér um að senda kveðju frá leikskólanum, í samráði við prestinn
* Flaggað er í hálfa stöng við leikskólann daginn sem jarðarförin fer fram (aðstoðarleikskólastjóri)

**Aðilar utan skólans sem hægt er að leita aðstoðar hjá:**

Neyðarlínan 112

Sóknarprestur 5546716

Leikskóladeild 4410000

Heilsugæslustöð 5135800

**Bækur um sorg og sorgarviðbrögð**

Börn og sorg, Sr. Sigurð Pálsson (1998)

Börn og skilnaður , Benedikt Jóhannsson (2004)

Sorgarviðbrögð, huggun harmi gegn, sjálfshjálparbók, Úrsúlu Markham

Von, Sr. Bragi Skúlason

Sorg barna, Sr. Bragi Skúlason (1994)

Af hverju afi? Sigurbjörn Einarsson (2004)

Til þín sem átt um sárt að binda, Karl Sigurbjörnsson (1995)

Það má ekki vera satt, Guðrún Alda Harðardóttir (1997)

Að kveðja í síðasta sinn, Lois Rock, ísl. þýðing Kaffistofan sippóra (2005)

Sumarlandið, Eyvind Skeie, ísl. þýðing Sr. Sigurður Pálsson (1995)

Elli og skilnaðurinn, Kristi R Haaland og Inger Landsem, ísl. Þýðing Hreinn s. Hákonarson (2004)

Samtök um sorg og sorgarviðbrögð, heimasíða á vefslóð: [www.sorg.is](http://www.sorg.is)